**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. VSARIO 28 D. SPRENDIMO NR. T2-36 „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS REZERVO NAUDOJIMO TAISYKLIŲ PATVIRTINIMO“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti Klaipėdos miesto savivaldybės administracijos direktoriaus rezervo naudojimo taisykles. Sprendimo projekto tikslas – nustatyti, kad rezervo lėšos naudojamos ne tik ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti, *bet ir gaisrų ir stichinių nelaimių*: *smarkių audrų, ciklonų, žemės drebėjimų, jūrų ar upių potvynių, žaibų, padariniams likviduoti ir jų padarytiems nuostoliams iš dalies apmokėti.*

**2. Projekto rengimo priežastys ir kuo remiantis parengtas sprendimo projektas.**

2015 m. birželio 25 d. Lietuvos Respublikos biudžeto sandaros įstatymo 25 straipsnio pakeitimo įstatymu Nr. XII1884 (Žin., 2012, Nr. 76-3923) pakeista Lietuvos Respublikos biudžeto sandaros įstatymo 25 straipsnio 2 dalis, nustatant, kad savivaldybės administracijos direktoriaus rezervo lėšos naudojamos: ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti bei *gaisrų ir stichinių nelaimių*: *smarkių audrų, ciklonų, žemės drebėjimų, jūrų ar upių potvynių, žaibų, padariniams likviduoti ir jų padarytiems nuostoliams iš dalies apmokėti*savivaldybių tarybų nustatyta tvarka.

Iki šio pakeitimo rezervo lėšos buvo naudojamos *tik* ekstremalioms situacijoms ir (arba) ekstremaliems įvykiams likviduoti, jų padariniams šalinti ir padarytiems nuostoliams iš dalies apmokėti

**3. Kokių rezultatų laukiama.**

Priėmus šį Tarybos sprendimo projektą, bus įgyvendintos Lietuvos respublikos biudžeto sandaros įstatymo nuostatos, užtikrintas racionalus ir efektyvus savivaldybės biudžeto lėšų panaudojimas.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Savivaldybė gali sudaryti savivaldybės administracijos direktoriaus rezervą, kuris turi būti ne didesnis kaip 1 procentas patvirtintų savivaldybės biudžeto asignavimų sumos. Konkretų savivaldybės administracijos direktoriaus rezervo dydį kasmet nustato savivaldybės taryba, tvirtindama atitinkamų metų savivaldybės biudžetą.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – patikslinama nustatyta savivaldybės administracijos direktoriaus rezervo lėšų naudojimo ir skyrimo tvarka.

Neigiamų sprendimo priėmimo pasekmių nenumatoma.

Apskaitos skyriaus Savivaldybės

administracijos apskaitos poskyrio vedėja Daiva Gaudiešiutė